钦定古今图书集成/明伦汇编/氏族典/第110卷 > 崔休
## 钦定古今图书集成/明伦汇编/氏族典/第110卷 > 崔休

按《魏书崔休传》：“休字惠盛，清河人，御史中丞逞之元
孙也。少孤贫，矫然自立。举秀才，入京师，与中书郎宋
弁、通直郎邢峦雅相知友。尚书王嶷钦其人望，为长
子娉休姊，赡以货财，由是少振。高祖纳休妹为嫔，以
为尚书主客郎，转通直正员郎，兼给事黄门侍郎。高
祖南伐，以北海王为尚书仆射，统留台事，以休为尚”
书左丞，转长史，兼给事黄门侍郎。世宗初，休以弟亡
祖父未葬，固求渤海，于是除之。入为吏部郎中，迁散
骑常侍，权兼选任。世宗责其与诸王交游，免官。后除
龙骧将军、洛州刺史，以母老辞州，许之。寻行幽州事。
征拜司徒右长史。复除吏部郎中，加征卤将军、冀州
大中正，迁光禄大夫，行河南尹。肃宗初即真，加“平东
将军。寻除平北将军、幽州刺史，进号安北将军，迁安
东将军、青州刺史。征为安南将军、度支尚书，寻进号
抚军将军”、七兵尚书，又转殿中尚书。正光四年卒，年
五十二，赠尚书仆射，谥“文贞侯。”